LĪGUMS
Par skolēna un asistenta pārvadājumiem Saulkrastu un Limbažu novadu administratīvo teritoriju robežās
AS “CATA” līguma reģ. Nr. 6-1/82

Saulkrastos,							Dokumenta datums ir tā 
elektroniskās parakstīšanas datums

Saulkrastu novada pašvaldība, reģistrācijas numurs 90000068680, juridiskā adrese: Raiņa ielā 8, Saulkrastos, Saulkrastu novadā, LV-2160, tās izpilddirektores Ineses Odiņas – Laizānes personā, kura rīkojas saskaņā ar Pašvaldību likumu un Saulkrastu novada pašvaldības nolikumu (turpmāk – PASŪTĪTĀJS vai Puse), no vienas puses, un
Akciju sabiedrība “CATA”, reģistrācijas numurs 40003016840, juridiskā adrese: Jāņa Poruka iela 8, Cēsis, Cēsu novads, LV-4101, tās valdes priekšsēdētāja Māra Ozoliņa personā, kurš rīkojas saskaņā ar statūtiem (turpmāk – PĀRVADĀTĀJS vai Puse), no otras puses (abi kopā turpmāk – Puses), pamatojoties uz Publisko iepirkumu likuma 9.panta kārtībā organizētā iepirkuma “Skolēna un asistenta pārvadājumi Saulkrastu un Limbažu novadu administratīvo teritoriju robežās”, identifikācijas Nr. SNP 2026/26 (turpmāk – Iepirkums), rezultātiem, noslēdz šo Līgumu, turpmāk - Līgums, par tālāk norādīto:

1. LĪGUMA PRIEKŠMETS
1.1. PĀRVADĀTĀJS apņemas nodrošināt Saulkrastu novada skolēna un asistenta pārvadājumus, saskaņā ar tehnisko specifikāciju un PĀRVADĀTĀJA iesniegto finanšu piedāvājumu (Līguma 1.pielikums) (turpmāk – Pakalpojums).
1.2. Līguma izpildes vieta – Saulkrastu, Limbažu novadu pašvaldību administratīvās teritorijas.
1.3. PĀRVADĀTĀJS apliecina, ka viņš ir iepazinies ar tirgus izpētes dokumentāciju un neizvirza saistībā ar to jebkāda rakstura iebildumus vai pretenzijas. PĀRVADĀTĀJS apliecina, ka Pakalpojums ir realizējams un finanšu piedāvājumā ir iekļauti visi PĀRVADĀTĀJA ar Pakalpojuma sniegšanu saistītie izdevumi.

2. LĪGUMA SUMMA UN NORĒĶINU KĀRTĪBA
2.1. Par Pakalpojuma pienācīgu izpildi PASŪTĪTĀJS apņemas samaksāt PĀRVADĀTĀJAM:
2.1.1. Pārvadājums (rīts un pēcpusdiena kopā) 166,00 EUR (viens simts sešdesmit seši euro, 0 centi) bez PVN;
2.1.2. Kopējā maksimālā Līguma summa tā darbības laikā nepārsniedz 28 386,00 EUR (divdesmit astoņi tūkstoši trīs simti astoņdesmit seši euro, 0 centi) bez PVN bez PVN.
2.2. PĀRVADĀTĀJS izraksta PASŪTĪTĀJAM rēķinu par iepriekšējā mēnesī sniegto Pakalpojumu uz abpusēji parakstīta Pakalpojuma pieņemšanas un nodošanas akta pamata, un PASŪTĪTĀJS veic samaksu, pārskaitot rēķinā norādīto summu uz Līgumā norādīto PĀRVADĀTĀJA norēķinu kontu 30 (trīsdesmit) dienu laikā no Pakalpojuma pieņemšanas un nodošanas akta abpusējas parakstīšanas dienas.
2.3. Pēc akta abpusējas parakstīšanas PĀRVADĀTĀJS rēķinu sagatavo elektroniski atbilstoši šādām prasībām (obligāti jāizmanto strukturētie e-rēķini (XML formātā ar tajā iekļauto vizuālo attēlu PDF formātā). Saulkrastu novada pašvaldībai ir pieslēgta un ir aktīva portālā Latvija.gov.lv e‑adrese e-rēķinu saņemšanai - EREKINI@90000068680. Lai nodrošinātu rēķinu apriti, to identifikāciju un apmaksu e-rēķinu sadaļā Pakalpojuma saņēmējs vienmēr norāda “Saulkrastu novada pašvaldība” un sadaļā piezīmes papildus obligāti norāda Pakalpojuma saņēmēja iestādes nosaukumu, vai saņemšanas adresi vai struktūrvienību vai personu, kas veikusi pasūtījumu vai saņēmusi preci/ pakalpojumu. Ja Pakalpojuma sniedzējs ir iesniedzis nekorekti aizpildītu e-rēķinu  un/ vai Līguma nosacījumiem neatbilstošu rēķinu, nav norādījis Pakalpojuma saņēmēja iestādes identifikāciju, tad šādu rēķinu PASŪTĪTĀJS apmaksai nevar pieņemt un akceptēt.
2.4. Visus norēķinus, kas saistīti ar Līguma izpildi, veic bezskaidras naudas norēķinu veidā, pārskaitot naudu uz Puses norādīto bankas kontu.
2.5. Par samaksas brīdi uzskata laiku, kad samaksai paredzētā naudas summa pārskaitīta uz PĀRVADĀTĀJA bankas kontu, un, kas norādīts bankas maksājuma uzdevumā, kas apliecina, ka nauda pārskaitīta uz PĀRVADĀTĀJA kontu.
2.6. Veicot samaksu, PASŪTĪTĀJS ir tiesīgs samazināt PĀRVADĀTĀJAM izmaksājamās summas apmēru, sagatavojot PĀRVADĀTĀJAM attiecīgu kredītrēķinu par aprēķinātajiem no Līguma izrietošajiem prasījumiem to zaudējumu atlīdzībai, kuri PASŪTĪTĀJAM radušies sakarā ar līgumsaistību nepienācīgu izpildi no PĀRVADĀTĀJA puses.
2.7. PASŪTĪTĀJS ir tiesīgs pasūtīt Pakalpojumu par mazāku Līguma summu, ņemot vērā faktisko nepieciešamību, piemēram, valstī notiektos ierobežojumus u.c. 

3. SKOLĒNU PĀRVADĀŠANAS NOTEIKUMI
3.1. Pakalpojumu PĀRVADĀTĀJS sniedz pēc PASŪTĪTĀJA noteikta maršruta, kas norādīts Līguma 1.pielikumā.
3.2. PĀRVADĀTĀJS sniedz Pakalpojumu ar savā īpašumā vai valdījumā esošu autotransportu. Izņēmuma gadījumos (piemēram, tehnisks bojājums, CSN, u.c.) PĀRVADĀTĀJAM ir tiesības aizstāt jebkuru no transportlīdzekļiem ar tādas pašas vai labākas kvalitātes transportlīdzekli.
3.3. Mācību brīvdienas tiek noteiktas katram mācību gadam saskaņā ar Latvijas Republikas normatīvajiem aktiem. Nepieciešamības gadījumā PASŪTĪTĀJA pārstāvis paziņo PĀRVADĀTĀJAM skolēnu pārvadājumu grafika izmaiņas vismaz 3 (trīs) dienas iepriekš.

4. PUŠU SAISTĪBAS UN PIENĀKUMI
4.1. Līguma darbības laikā PĀRVADĀTĀJS patstāvīgi un par saviem līdzekļiem apņemas segt izdevumus, kas saistīti ar autotransportu tehnisko apkalpošanu, tā apgādi ar degvielu un citiem tehniskajiem līdzekļiem, kā arī apkalpojošā personāla darba samaksu un dažādu nepieciešamo dokumentu noformēšanu.
4.2. PĀRVADĀTĀJS atbild par pasažieru drošību un veselību pārvadājumu laikā, šajā nolūkā veicot pasākumus attiecībā uz autotransportu tehnisko stāvokli, kā arī attiecībā uz pārvadājumos izmantojamā autotransporta vadītāju pārbaudēm.
4.3. PĀRVADĀTĀJS atbild par to, lai tiešā pakalpojuma sniegšanas izpildītājiem (autotransporta vadītājiem) būtu pārvadājumu veikšanai nepieciešamās profesionālās zināšanas.
4.4. Pasažieru pārvadāšanā iesaistītajiem autotransporta vadītājiem jābūt profesionāli sagatavotiem, jāievēro ētikas normas, jābūt gataviem nekavējošai rīcībai ārkārtas situācijās un nelaimes gadījumos. 
4.5. PĀRVADĀTĀJS apņemas segt visus zaudējumus, kas radušies, ja PĀRVADĀTĀJA vainas dēļ pasažieriem nodarīts kaitējums veselībai un dzīvībai.
4.6. PĀRVADĀTĀJS apliecina, ka Pakalpojuma sniegšanas laikā:
4.9.1. precīzi tiks ievērots kustības grafiks;
4.9.2. tiks ievērotas ētikas normas pret pasažieriem;
4.9.3. tiks ievēroti ceļu satiksmes noteikumi;
4.9.4. ziemas periodā gaisa temperatūra autobusa salonā tiks nodrošināta ne zemāka par +17ºC;
4.9.5. autotransporta tehnisko problēmu gadījumā PĀRVADĀTĀJS patstāvīgi novērš radušos problēmu.

5. NEPĀRVARAMA VARA
5.1. PASŪTĪTĀJS un PĀRVADĀTĀJS tiek atbrīvoti no atbildības par šī Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šiem apstākļiem pieder – valsts varas un pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, avārijas (ugunsnelaime, plūdi PASŪTĪTĀJA vai PĀRVADĀTĀJA objektos utt., kas saistīti ar šī Līguma izpildes nodrošināšanu).
5.2. Puse, kura atsaucas uz 5.1.apakšpunktā minētiem apstākļiem, par to iestāšanos paziņo otrai Pusei 5 (piecu) darba dienu laikā, pievienojot kompetentas institūcijas izziņu, kas apstiprina šo faktu.




6. LĪGUMA DARBĪBAS TERMIŅŠ, ATBILDĪBA, GROZĪŠANAS
UN IZBEIGŠANAS KĀRTĪBA
6.1. Līgums stājas spēkā pēc abpusējas parakstīšanas. PĀRVADĀTĀJS Pakalpojuma sniegšana tiek uzsākta 3 (trīs) dienu laikā pēc PASŪTĪTĀJA paziņojuma saņemšanas brīža. 
6.2. Līgums tiek noslēgts uz laiku 12 mēneši vai līdz Līguma 2.1.3.punktā noteiktās summas sasniegšanai, atkarībā no tā, kurš nosacījums iestājas pirmais.
6.3. Ja PĀRVADĀTĀJS ir pārkāpis kādu no Līguma noteikumiem, t.sk. savas vainas dēļ ir nokavējis izbraukšanu, kā rezultātā nav iespējams sasniegt brauciena mērķi, PASŪTĪTĀJAM ir tiesības aprēķināt un Pārvadātājam ir pienākums maksāt Pasūtītājam līgumsodu 50,00 EUR par katru konstatētu gadījumu, kas norādīts aktā un kopā ar rēķinu ir nosūtīts Piegādātājam. 
6.4. Ja PASŪTĪTĀJS savlaicīgi neveic samaksu par kvalitatīvi sniegto Pakalpojumu, PASŪTĪTĀJS maksā PĀRVADĀTĀJAM nokavējuma procentus 0,5% apmērā no nokavētā maksājuma summas par katru nokavēto dienu.
6.5. Gadījumā, ja PASŪTĪTĀJS konstatē, ka PĀRVADĀTĀJS neievēro Līguma 4.6. punktā noteiktās prasības vai Pakalpojuma neveikšanas gadījumā Puses rakstiski sastāda aktu, kurā vienojas par PASŪTĪTĀJAM radītiem zaudējumiem un to apmēru. Zaudējumu PĀRVADĀTĀJS sedz Līguma 2.5.punktā noteiktajā kārtībā.
6.6. Gadījumā, ja PĀRVADĀTĀJS nepiekrīt zaudējuma apmēram un atsakās parakstīt 6.4.punktā noteikto aktu, PASŪTĪTĀJS aktu paraksta vienpusēji. Akts kopā ar zaudējumu pierādošiem dokumentiem ir PASŪTĪTĀJA civiltiesiskās prasības pamats.
6.7. Gadījumā, ja PASŪTĪTĀJS konstatē, ka PĀRVADĀTĀJS neievēro Līguma 4.6.punktā noteiktās prasības, PASŪTĪTĀJAM ir tiesības vienpusēji izbeigt Līgumu, vienu mēnesi iepriekš brīdinot PĀRVADĀTĀJU. Šajā gadījumā PĀRVADĀTĀJS nav tiesīgs prasīt no PASŪTĪTĀJA zaudējumu atlīdzību par saistību neizpildi.
6.8. Līguma grozījumi un papildinājumi ir spēkā tikai tad, ja tie izdarīti rakstiski un tos parakstījušas abas Puses.
6.9. PASŪTĪTĀJAM ir tiesības nekavējoties vienpusēji izbeigt Līgumu pirms termiņa šādos gadījumos:
6.9.1. ja Pakalpojums veikts ar Līguma noteikumiem neatbilstošu transportlīdzekli;
6.9.2. ja Pārvadātāja dēļ atkārtoti kavēts vai vispār netiek veikts Pakalpojums;
6.9.3. ja Pakalpojums veikts neatbilstoši citiem Līguma vai normatīvo aktu nosacījumiem.
6.10. PASŪTĪTĀJAM ir tiesības vienpusēji izbeigt Līgumu pirms termiņa, par to brīdinot PĀRVADĀTĀJU 10 darba dienas iepriekš, gadījumā, ja PASŪTĪTĀJAM ir kļuvis pieejams ekonomiski izdevīgāks Pakalpojumu izpildes risinājums, tai skaitā, ja PASŪTĪTĀJS ir pieņēmis lēmumu nodrošināt Pakalpojumu izpildi ar saviem resursiem.
6.11. Gadījumā, ja PĀRVADĀTĀJS vienpusēji izbeidz Līgumu vai PASŪTĪTĀJS izbeidz Līgumu PĀRVADĀTĀJA vainas dēļ Līguma 6.8.punkta kārtībā, tad PĀRVADĀTĀJS maksā PASŪTĪTĀJAM līgumsodu par saistību neizpildi 10% apmērā no Līguma summas. Minētie nosacījumi neattiecas uz Līguma 6.5.punktā minēto gadījumu.

7. FIZISKO PERSONU DATU AIZSARDZĪBA
7.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018. gada 25. maija ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības. 
7.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem. 
7.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu. 
7.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz. 
7.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai, kā arī sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajā aktā noteikto uzdevumu vai funkciju izpildi. 

8. PAPILDU NOSACĪJUMI
8.1. Jautājumus, kas nav atrunāti šajā Līgumā, bet var rasties tā izpildes nodrošināšanas sakarā, Puses risina normatīvajos aktos noteiktajā kārtībā.
8.2. Pušu domstarpības, kas saistītas ar Līguma izpildi risināmas vienošanās ceļā. Gadījumā, ja Puses nevar vienoties par konkrētu domstarpību risinājumu, strīdu nodod izskatīšanai Latvijas Republikas tiesā.
8.3. Šis Līgums ir saistošs PASŪTĪTĀJAM un PĀRVADĀTĀJAM, kā arī viņu tiesību pārņēmējiem.
8.4. PĀRVADĀTĀJS nedrīkst nodot Līguma saistību izpildi trešajai personai bez PASŪTĪTĀJA iepriekšējas rakstiskas piekrišanas.
8.5. Jebkura sarakste starp Pusēm norisinās rakstveidā. Nosūtot sūtījumu pa pastu, tas uzskatāms par saņemtu 7. (septītā) dienā pēc tā nodošanas pastā.
8.6. Juridiskās adreses vai norēķinu rekvizītu maiņas gadījumā, Pušu pienākums ir 7 (septiņu) kalendāra dienu laikā paziņot par to otrai Pusei.
8.7. Līguma izpildei Puses pilnvaro savus atbildīgos pārstāvjus:
8.7.1. no PASŪTĪTĀJA puses: Izglītības nodaļas vadītāja Līga Liepiņa, tālr.  26568681, e-pasts: liga.liepina@saulkrasti.lv; 
8.7.2. no PĀRVADĀTĀJA puses AS ”CATA” Saulkrastu filiāles vadītājs Andris Silavnieks, tālr.29245661, e-pasts: andris.silavnieks@cata.lv. 
8.8. Atbildīgās personas ir atbildīgas par Līguma saistību izpildes nodrošināšanu atbilstoši Līguma nosacījumiem, Līguma izpildei nepieciešamās dokumentācijas sagatavošanu/ administrēšanu, darbu/ pakalpojumu pieņemšanas – nodošanas akta saskaņošanu, bet tās nav pilnvarotas izdarīt grozījumus un papildinājumus Līgumā, ieskaitot, grozīt Līguma summas un/ vai pakalpojumu izpildes termiņus vai pakalpojumu apjomus.
8.9. Līgums sagatavots latviešu valodā elektroniska dokumenta veidā uz četrām lapām ar 1. pielikumu uz vienas lapas. Līguma pielikums ir tā neatņemama sastāvdaļa. Līguma parakstīšanas datums ir pēdējā pievienotā droša elektroniskā paraksta laika zīmoga datums.

9 . PUŠU REKVIZĪTI
	PASŪTĪTĀJS
	PĀRVADĀTĀJS

	Saulkrastu novada pašvaldība 
Reģistrācijas Nr. 90000068680
Raiņa iela 8, Saulkrasti, 
Saulkrastu novads, LV-2160
Tālruņa Nr. 67951250 
AS SEB banka 
Bankas kods: UNLALV2X
Konts: LV78UNLA 0050 0085 2894 8

	Akciju sabiedrība “CATA”
Reģistrācijas Nr.: 40003016840
Jāņa Poruka iela 8, Cēsis, Cēsu novads, LV-4101
Tālruņa Nr. 64122121
AS SEB banka
Bankas kods: UNLALV2X
Konts: LV61UNLA0004000425401


	___________________________
(I. Odiņa - Laizāne)

	 ____________________________
 (M. Ozoliņš)
 



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU




1.pielikums 

“Skolēna un asistenta pārvadājumi Saulkrastu un Limbažu novadu administratīvo teritoriju robežās”, identifikācijas nr. SNP 2026/26.
Tehniskā specifikācija / Tehniskais un finanšu piedāvājums.

Tehniskā specifikācija.
Skolēna un asistenta pārvadājumi Saulkrastu un Limbažu novadu administratīvo teritoriju robežās 2026./2027.mācību gada periodā (01.09.2026.-31.05.2027.) skolēnu mācību dienās, atbilstoši normatīvajiem aktiem par mācību gada un mācību semestru sākuma un beigu laiku un brīvdienu laiku.

Maršruts.
Rīts. (pirmdiena–piektdiena):
No pirmdienas līdz piektdienai: Raiņa iela 7, Saulkrasti (kopā ar asistentu) – ierašanās plkst. 8.40 Limbažu novada speciālajā pamatskolā (Katvaru skola, Katvari, Katvaru pagasts, Limbažu novads, LV-4061), asistenta nogādāšana Saulkrastos.
Pēcpusdiena. (pirmdiena–piektdiena):
Saulkrastos tiek nodrošināta asistenta paņemšana - brauciens uz Limbažu novada speciālo pamatskolu (Katvaru skola, Katvari, Katvaru pagasts, Limbažu novads, LV-4061). Izbraukšana no skolas plkst. 17.00 uz Raiņa ielu 7, Saulkrasti (kopā ar asistentu).
Piezīme: Maršrutā, izbraukšanas laikā un pieturvietās iespējamas izmaiņas atbilstoši faktiskajai nepieciešamībai. Nepieciešamības gadījumā maršruts var tikt mainīts vai paplašināts Saulkrastu novada teritorijā.

Pakalpojumu apmaksa.
Apmaksa tiek veikta par faktiski sniegtajiem pakalpojumiem. Pasūtītājam ir tiesības iepriekšējā darba dienā atsaukt plānoto braucienu uz vienu vai vairākām dienām. Kompensācija par brauciena atsaukumu nav paredzēta.
Tehniskais piedāvājums.
	Nr.
	Prasības
	Pretendenta apliecinājums par prasību izpildi

	1.
	Transportlīdzeklim jānodrošina līdz 7 (septiņu) pasažieru pārvadāšana.
	Transportlīdzeklis nodrošinās līdz 7 (septiņu) pasažieru pārvadāšanu.

	2.
	Transportlīdzeklim jābūt tehniskā kārtībā ar derīgu valsts tehnisko apskati un OCTA apdrošināšanu.
	Transportlīdzeklis būs tehniskā kārtībā ar derīgu valsts tehnisko apskati un OCTA apdrošināšanu.

	3.
	Transportlīdzekļa vadītājam jābūt derīgai attiecīgas kategorijas autovadītāja apliecībai un veiktai medicīniskajai pārbaudei.
	Transportlīdzekļa vadītājam būs derīga attiecīgas kategorijas autovadītāja apliecība un veikta medicīniskā pārbaude.

	4.
	- Precīzi tiks ievērots tehniskajā specifikācijā noteiktie maršruti un laiki.
- Tiks ievērotas ētikas normas pret pasažieriem.
- Tiks ievēroti satiksmes noteikumi.
- Ziemas periodā gaisa temperatūra transportlidzekļa salonā tiks nodrošināta ne zemāka par +17ºC.
	- Precīzi tiks ievēroti tehniskajā specifikācijā noteiktie maršruti un laiki.
- Tiks ievērotas ētikas normas pret pasažieriem.
- Tiks ievēroti satiksmes noteikumi.
- Ziemas periodā gaisa temperatūra transportlīdzekļa salonā tiks nodrošināta ne zemāka par +17ºC.



Finanšu piedāvājums.
	Nr.
	Pakalpojums
	Vienība
	Cena EUR bez PVN

	1.
	Pārvadājums (rīts un pēcpusdiena kopā)
	1 diena
	166.00

